હાર્દિકે કહ્યું કે, ‘પહેલી બે મેચમાં ખરાબ પ્રદર્શન કર્યા બાદ તે જે ઇનિંગ રમ્યો તે સ્પેશિયલ હતી. આ જ બતાવે છે કે, ખેલાડીઓને આ ટીમ અને પોતાની પર કેટલો ભરોસો છે. આ બધું એક સ્ટાફના સહકારને કારણે થાય છે.’ રોહિત પહેલી બે ટ્વેન્ટી 20 મેચોમાં અનુક્રમે 32 અને પાંચ રનની ઇનિંગ રમી શક્યો હતો, પરંતુ રવિવારે તેણે માત્ર 56 બોલમાં 11 ચોગ્ગા અને પાંચ સિક્સની મદદથી અણનમ 100 રનની ઇનિંગ રમીને ભારતના વિજયમાં મહત્ત્વની ભૂમિકા ભજવી હતી. પંડ્યાએ પણ ઑલરાઉન્ડર પ્રદર્શન કરી 38 રને ચાર વિકેટ ઝડપ્યા બાદ માત્ર 14 બોલમાં 33 રન નોંધાવ્યા હતા.